CELEX: 32010R0692
Language: ro
Date: 2010-07-30 00:00:00
Title: Regulamentul (UE) nr. 692/2010 al Comisiei din 30 iulie 2010 privind clasificarea anumitor mărfuri în Nomenclatura combinată

3.8.2010   
            
            
               RO
            
            
               Jurnalul Oficial al Uniunii Europene
            
            
               L 201/23
            
         REGULAMENTUL (UE) NR. 692/2010 AL COMISIEI
   din 30 iulie 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Sub rezerva măsurilor în vigoare în Uniunea Europeană cu privire la sistemele de control dublu și la supravegherea prealabilă și a posteriori a produselor textile la importul în Uniunea Europeană, este necesar să se prevadă posibilitatea invocării în continuare de către titular, pentru o perioadă de 60 de zile, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Sub rezerva măsurilor în vigoare în Uniunea Europeană cu privire la sistemele de control dublu și la supravegherea prealabilă și a posteriori a produselor textile la importul în Uniunea Europeană, informațiile tarifare obligatorii furnizate de autoritățile vamale ale statelor membre, care nu sunt conforme cu dispozițiile prezentului regulament, pot fi invocate în continuare, pentru o perioadă de 60 de zile, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2010.
      
         
            Pentru Comisie
         
         Neelie KROES
         
            Vicepreședinte
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Articol semicircular gros, cu lungimea de aproximativ 75 cm și lățimea de aproximativ 45 cm, constituit din material textil țesut din fibre de nucă de cocos toarse, care formează cea mai mare parte a suprafeței, dosul fiind din cauciuc. Articolul are o bordură decorativă din cauciuc. (preș de intrare)
                              A se vedea imaginea 652 (1).
                           
                        
               
                  5702 20 00
               
               
                  Clasificarea se stabilește pe baza regulilor generale 1, 3(b) și 6 pentru interpretarea (RGI) Nomenclaturii combinate, a notei 2(a) de la capitolul 40, a notei 1 de la capitolul 46, a notei 1 de la capitolul 57, precum și pe baza textului codurilor NC 5702 și 5702 20 00.
                  Fibrele de nucă de cocos sunt fibre textile vegetale care, în cazul în care sunt toarse, se încadrează în domeniul de aplicare a poziției 5308 și, prin urmare, sunt incluse în secțiunea XI (materiale textile și articole din aceste materiale) din Nomenclatura combinată.
                  Suprafața articolului este constituită din țesătură din fibre de nucă de cocos toarse și din cauciuc, caracterul esențial al suprafeței în sensul RGI 3(b) fiind dat de fibrele de nucă de cocos, deoarece acestea sunt cele care permit frecarea sau ștergerea tălpilor încălțămintei și, în plus, formează cea mai mare parte a suprafeței.
                  Deoarece materialul textil (țesătură din fibre de nucă de cocos toarse) constituie suprafața expusă a articolului în cursul utilizării, acest articol este o „acoperitoare de podea din materiale textile” în sensul notei 1 de la capitolul 57.
                  Ca urmare a mărimii, grosimii, rigidității și rezistenței sale, articolul are caracteristicile obiective ale unei acoperitori de podea din materiale textile (preș de intrare).
                  În plus, textul de la poziția 5702 include cuvintele „alte acoperitori de podea din materiale textile, țesute”, fără a face distincție în ceea ce privește utilizarea în interior sau în exterior a preșurilor și fără a specifica mărimea.
                  În consecință, în conformitate cu nota 2(a) de la capitolul 40, acest articol nu poate fi clasificat la capitolul 40, deoarece capitolul respectiv nu cuprinde produsele de la secțiunea XI (materiale textile și articole din aceste materiale).
                  Acest articol nu poate fi clasificat nici la capitolul 46, deoarece, în conformitate cu nota 1 de la capitolul respectiv, acesta nu cuprinde fibrele textile naturale toarse.
                  Prin urmare, articolul trebuie clasificat ca acoperitoare de podea din materiale textile la capitolul 57.
               
            
                  
                              2.
                           
                           
                              Articol rectangular gros, cu lungimea de aproximativ 60 cm și lățimea de aproximativ 40 cm, constituit din fibre de nucă de cocos, cu suprafață plușată. Fibrele de nucă de cocos aderă la un strat de poli(clorură de vinil) care formează dosul. Articolul are o bordură decorativă din poli(clorură de vinil). (preș de intrare)
                              
                                  (1) A se vedea imaginea 653.
                           
                        
               
                  5705 00 90
               
               
                  Clasificarea se stabilește pe baza regulilor generale 1, 3(b) și 6 pentru interpretarea (RGI) Nomenclaturii combinate, a notei 2(p) de la capitolul 39, a notei 1 de la capitolul 57, precum și pe baza textului codurilor NC 5705 și 5705 00 90.
                  Fibrele de nucă de cocos sunt fibre textile vegetale care se încadrează în domeniul de aplicare a poziției 5305 și, prin urmare, sunt incluse în secțiunea XI (Materiale textile și articole din aceste materiale) din Nomenclatura combinată.
                  Suprafața articolului este constituită din fibre de nucă de cocos și din policlorură de vinil, caracterul esențial al suprafeței în sensul RGI 3(b) fiind dat de fibrele de nucă de cocos, deoarece acestea sunt cele care permit frecarea sau ștergerea tălpilor încălțămintei.
                  Deoarece materialul textil (fibrele de nucă de cocos) constituie suprafața expusă a articolului în cursul utilizării, acest articol este o „acoperitoare de podea din materiale textile” în sensul notei 1 de la capitolul 57.
                  Ca urmare a mărimii, grosimii, rigidității și rezistenței sale, articolul are caracteristicile obiective ale unei acoperitori de podea din materiale textile (preș de intrare).
                  În plus, poziția 5705 include covoarele și acoperitorile de podea din materiale textile, fără a face distincție în ceea ce privește utilizarea în interior sau în exterior a preșurilor și fără a specifica mărimea (a se vedea, de asemenea, Notele explicative ale Sistemului armonizat pentru poziția 5705 primul paragraf). Această poziție include covoarele plușate la care suprafața plușată utilizată fie aderă la un substrat, fie este fixată direct pe un adeziv care formează substratul (a se vedea, de asemenea, Notele explicative ale Sistemului armonizat pentru poziția 5705 al doilea paragraf punctul 1).
                  În consecință, în conformitate cu nota 2(p) de la capitolul 39, acest articol nu poate fi clasificat la capitolul 39, deoarece capitolul respectiv nu cuprinde produsele de la secțiunea XI (materiale textile și articole din aceste materiale).
                  Prin urmare, articolul trebuie clasificat ca acoperitoare de podea din materiale textile la capitolul 57.
               
            
         
      
         
      
         (1)  Imaginea are caracter pur informativ.